Какво се знае за новата мутация на коронавирус ? Стават ли безполезни ваксините ? Новата мутация на коронавируса , разпространяваща се бързо из Великобритания , е 70 % по - заразна . Има я вече и в други европейски страни . Колко опасен е този нов щам ? И стават ли безполезни ваксините ? Една мутация на коронавируса , регистрирана в Южна Великобритания , се разпространява по - бързо от досегашните варианти на Ковид - 19 . Заради нея вече редица европейски страни спряха полетите от и до Великобритания . Твърди се , че новият щам на коронавируса е 70 % по - заразен . Той обаче не е непременно по - опасен . А и откриването на мутация не е нищо необичайно . В Китай например - страната - източник на пандемията , още преди половин година циркулираше нов вариант на вируса . През лятото пък друг вариант се разпространи бързо от Испания в цяла Европа . Вирусите мутират постоянно и в повечето случаи мутацията има или минимално , или никакво отражение . Как реагира тялото на мутациите ? Човешкото тяло обикновено е в състояние да се справи самó с вирусите . То произвежда антитела , които го защитават от атаките на вирусите , създавайки му имунитет . Когато обаче причинителите на заболяването мутират , а изградените антитела са програмирани за по - стара версия на вируса , те са вече не са толкова ефективни . Поради тази причина , например , редовно ни хваща хрема . При предишната настинка тялото ни си е създало съответните антитела , но не и такива , които да помогнат срещу мутиралия вирус . Въпреки това няма причини за паника , защото не всяка мутация прави вируса по - опасен . Има и такива промени , които могат дори значително да го отслабят . Как се получават мутации ? Когато човешкото тяло си изгради антитела срещу някой вирус , новият вариант на вируса e принуден да промени обвивката си , за да не бъде разпознат от антителата . За да оцелее , вирусът трябва да промени външните си протеини и да развие нови щамове . За да се множат , вирусите използват една т . нар . клетка - приемник , в която проникват , и на която предават своя геном . Така клетките в тялото произвеждат милиони копия на вируса . Но при всяка от тези репродукции се получават и малки грешки в размножаването на информацията и тези грешки променят генетичния код на вируса - той мутира . Вирусът SARS - CoV - 2 като всички коронавируси е РНК - вирус , който мутира почти веднъж месечно . Тези различни варианти обясняват и защо в определени части на света вирусът предизвиква различни по тежест инфекции и защо при различните хора заразата преминава различно . Стават ли безполезни ваксините ? Великобритания стана първата западноевропейска държава , която започна широка имунизационна кампания . Но новата мутация не обезсмисля създадените наскоро ваксини . Всички тези препарати са проектирани да кодират информацията за коронавируса така , че въпреки мутацията да стимулират нашата имунна система . За щастие са нужни повече мутации , за да успее вирусът така да промени своите протеини , че те да могат да заобиколят нашата имунна защита . Същевременно обаче знаем , че грипните вируси , например , мутират много бързо и ваксините трябва всеки сезон да бъдат адаптирани , за да запазят ефективността си . Следователно и ваксините срещу коронавируса навярно ще трябва да се адаптират в бъдеще . Но събраната по време на кризата информация и новосъздадените производствени капацитети ще гарантират бързото осигуряване на евтини ваксини в бъдеще .